Odense Adresse-Contoirs Efterretninger, 1829-06-12
Jndsendt.)¬ J et Skrift, som udgives af en Præst Hr. Thisted, under Navn af Repertorium for aandelige Sager, men som egentlig burde kaldes Allehaande, findes anført i dets 9de Hefte under Navn af Jndsendt et Stykke, hvori mit Navn nævnes og derfor ikke kan siges at være mig aldeles uvedkommende. For Udgiveren, som optager sligt i sit Repertorium for aandelige Sager, og for den anonyme Indsender, har jeg en lige Respekt, da jeg ingen af dem kjender tilfulde, og naar det af dem anførte havde været indført in extens i Fyens Adresseavis, havde jeg aldrig sat Pen til Papir herom; men da der i denne Avis No. 79 findes bekjendtgjort, at jeg er bleven hudflettet i Hr. Thisteds Repertorium, skylder jeg mig selv og Publikum at kundgjøre Anledningen hertil, som er denne: En Person, som gav sig Navn af Mathias Winther, en Søn af en Rasmus Winther, som for omtrent 30 Aar siden boede i Wissenberg, og som den anomme Jndsender meget rigtigt siger, var godt kjendt, ikke allene i Sognet, men i hele Fyen, forlangte sin Døbeattest af mig for henved 2 Aar siden. Jeg eftersøgte strax Kirkens Ministerialbog i det Deceunium, hvori han foregav at være døbt, og for at være vis i min Sag, lod jeg 2 af Sognets Skolelærere gjennemsøge Bogen, hvori han ikke fandtes anført som døbt, og jeg gav da den Person som bragde mig hans Brev, den mundtlige Beskeed til hans Moder, som boer i Odense, at hendes Søns Døbedag ikke fandtes anført i Ministerialbogen. Da han atter trængte paa med en gjentagen Skrivelse om at erholde bemeldte Attest, forespurgte jeg mig hos adskillige af Sognets Beboere, om nogen kunde bevidne, at denne Mathias Winther var døbt her i Sognet, men Alle erklærede, at de meget godt erindrede sig Faderen, med hvem de dog ingen Omgang havde havt, men om Sønnen Mathias kunde de intet sige. Jeg henvendte mig derpaa til en Kone her i Sognet og ligeledes til een udenfor Sognet, hvilke havde tjem denne Mathias Winthers Fader; men af disse kunde jeg ikke erholde anden Underretning, end at de havde tjent der, da Sønnerne vare smaae, men om de vare fødte i Odense eller i Wissenberg, eller naar og hvor de vare døbte, vidste de ikke. Heraf sees, at jeg hverken har været modtvillig eller ligegyldig til at indhente Underretning Senere modtog jeg en Skrivelse fra Hs. Høiærværdighed Biskoppen i samme Anledning, hvorpaa jeg gav den Besvarelse, som jeg kunde og var pligtig til, og for denne Besvarelse blev mig tilsendt 2 Mk. 3 s., som jeg aldrig havde ventet og aldrig forlangt. Muligt er det, at denne Mathias kan være født paa den Tid, da Faderen var arresteret og sad i Tugthuset, og at hans Daab derved aldeles kan være bleven forsømt. Havde nogle af Faderens Venner paa denne Tid levet, saasom en Falenkam og Peder Lottesen med flere, da kunde Man vel have erholdt Oplysning om Sønnens Daab, men da disse paa forskjellige Maader ere henfarne, er det ikke muligt at tilveiebringe nogen paalidelig Oplysning. Hvorvidt det des- uden kan paaligge nogen Præst at udstæde en Attest, som ikke kan legitimeres af Kirkebogen, eller hvorom der ikke kan erholdes paalidelige Folks Vidnesbyrd, overlader jeg til Andre at bedømme. At jeg ikke skriftlig har indladt mig med den formeldte Mathias Winther, eller agter videre at indlade mig med ham, dertil har jeg min gode Grund. Fuglevig Præstegaard den 8 Juni 1829. Omann, Sognepræst i Wissenberg.